CELEX: 62020TN0659
Language: mt
Date: 2020-10-30 00:00:00
Title: Kawża T-659/20: Rikors ippreżentat fit-30 ta’ Ottubru 2020 – SJ vs Il-Kummissjoni

25.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 28/53
            
         
      Rikors ippreżentat fit-30 ta’ Ottubru 2020 – SJ vs Il-Kummissjoni
      (Kawża T-659/20)
      (2021/C 28/83)
      Lingwa tal-kawża: l-Ingliż
      
         Partijiet
      
      
         Rikorrent: SJ AB (Stokkolma, l-Isvezja) (rappreżentanti: J. Karlsson u M. Johansson, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni (UE) 2020/1193 tat-2 ta’ Lulju 2020 dwar l-applikabbiltà tal-Artikolu 34 tad-Direttiva 2014/25/UE tal-Parlament Ewropew u tal-Kunsill għat-trasport tal-passiġġieri bil-ferrovija fl-Iżvezja (1) sa fejn tiddikjara li d-Direttiva dwar l-Utilitajiet għandha tkompli tapplika għall-kuntratti ta’ akkwist pubbliku maħsuba li jippermettu li jitwettqu attivitajiet relatati mal-provvista ta’ servizzi kummerċjali tal-passiġġieri bil-ferrovija fl-Isvezja;
               
            
                  —
               
               
                  alternattivament, sa fejn l-annullament parzjali mhuwiex, skont il-Qorti Ġenerali, ammissibbli jew possibbli biex jannulla d-Deċiżjoni fl-intier tagħha; u,
               
            
                  —
               
               
                  tikkundanna lill-Kummissjoni għall-ispejjeż sostnuti mir-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka sitt motivi.
      
                  1.
               
               
                  L-ewwel motiv ibbażat fuq il-fatt li l-Kummissjoni wettqet żball fil-liġi billi ma ddikjaratx d-Direttiva dwar l-Utilitajiet bħala mhux applikabbli għall-kuntratti ta’ akkwist pubbliku maħsuba li jippermettu li titwettaq l-provvista ta’ servizzi kummerċjali tal-passiġġieri bil-ferrovija fir-rotta minn Göteborg għal Malmö.
               
            
                  2.
               
               
                  It-tieni motiv ibbażat fuq il-fatt li l-Kummissjoni interpretat u applikat b’mod żbaljat il-kriterji għal nuqqas ta’ applikabbiltà tad-Direttiva dwar l-Utilitajiet.
               
            
                  3.
               
               
                  It-tielet motiv ibbażat fuq il-fatt li l-Kummissjoni żbaljat fid-delineazzjoni tas-suq jew swieq rilevanti.
               
            
                  4.
               
               
                  Ir-raba’ motiv ibbażat fuq il-fatt li l-Kummissjoni wettqet żball manifest ta’ evalwazzjoni meta kkonkludiet li l-provvista ta’ servizzi tal-passiġġieri bil-ferrovija fir-rotta minn Stokkolma għal Göteborg ma hijiex direttament esposta għall-kompetizzjoni.
               
            
                  5.
               
               
                  Il-ħames motiv ibbażat fuq il-fatt li l-Kummissjoni wettqet żball manifest ta’ evalwazzjoni meta naqqset milli tikkonkludi li s-suq Svediż kollu huwa espost għall-kompetizzjoni skont it-tifsira tal-Artikolu 34 tad-Direttiva dwar l-Utilitajiet.
               
            
                  6.
               
               
                  Is-sitt motiv ibbażat fuq il-fatt li kien hemm ksur tar-rekwiżiti proċedurali essenzjali.
               
            
         (1)  ĠU 2020, L 262, p. 18.